ಸಕ್ಕರೆ-ಮುಕ್ತ ಶ್ವೆಪ್ಪೆಸ್ ಜಿಂಜರ್ ಬೀರ್ ನಲ್ಲಿ ಸಂಪೂರ್ಣ ಸಕ್ಕರೆ ಅಂಶ!: ಉತ್ಪನ್ನ ಹಿಂಪಡೆದ ಪೆಪ್ಸಿಕೋ! ಸಕ್ಕರೆ ಮುಕ್ತ ಶ್ವೆಪ್ಪಸ್ ಜಿಂಜರ್ ಮದ್ಯದಲ್ಲಿ ಸಂಪೂರ್ಣ ಸಕ್ಕರೆ ಅಂಶ ಇದ್ದ ಹಿನ್ನೆಲೆಯಲ್ಲಿ ಇಡೀ ಉತ್ಪನ್ನವನ್ನೆ ಪೆಪ್ಸಿಕೋ ಹಿಂಪಡೆದಿದೆ. ನ್ಯೂಯಾರ್ಕ್: ಸಕ್ಕರೆ ಮುಕ್ತ ಶ್ವೆಪ್ಪಸ್ ಜಿಂಜರ್ ಮದ್ಯದಲ್ಲಿ ಸಂಪೂರ್ಣ ಸಕ್ಕರೆ ಅಂಶ ಇದ್ದ ಹಿನ್ನೆಲೆಯಲ್ಲಿ ಇಡೀ ಉತ್ಪನ್ನವನ್ನೆ ಪೆಪ್ಸಿಕೋ ಹಿಂಪಡೆದಿದೆ. ಸಂಸ್ಥೆ ಸ್ವಯಂ ಪ್ರೇರಿತವಾಗಿ ಈ ಉತ್ಪನ್ನವನ್ನು ಹಿಂಪಡೆದಿದೆ ಎಂದು ಆಹಾರ ಮತ್ತು ಔಷಧ ನಿಯಂತ್ರಕ (ಎಫ್ ಡಿಎ) ಹೇಳಿದೆ.ಶ್ವೆಪ್ಪಸ್ ಜಿಂಜರ್ ಮದ್ಯದ ಉತ್ಪನ್ನ ಸಕ್ಕರೆ ಮುಕ್ತ ಹಾಗೂ ಕೆಫೀನ್ ಮುಕ್ತ ಎಂದು ಪೆಪ್ಸಿಕೋ ಮುದ್ರಿಸಿತ್ತು. ಆದರೆ ಈ ಉತ್ಪನ್ನಗಳು ಸಾಮಾನ್ಯ ಸಕ್ಕರೆಯ ಅಂಶವನ್ನು ಹೊಂದಿರುತ್ತವೆ ಮತ್ತು ಮಧುಮೇಹವನ್ನು ನಿರ್ವಹಿಸುವ ಅಥವಾ ಸಕ್ಕರೆ-ನಿರ್ಬಂಧಿತ ಆಹಾರವನ್ನು ಅನುಸರಿಸುವ ಜನರಿಗೆ ಅಪಾಯಕಾರಿ ಎಂಬ ಅಂಶ ಪತ್ತೆಯಾಗಿದೆ.ಮೇರಿಲ್ಯಾಂಡ್, ಪೆನ್ಸಿಲ್ವೇನಿಯಾ ಮತ್ತು ವೆಸ್ಟ್ ವರ್ಜೀನಿಯಾಕ್ಕೆ ಕಳುಹಿಸಲಾದ 7.5-ಔನ್ಸ್ ಕ್ಯಾನ್‌ಗಳ 233 ಕೇಸ್ ಗಳನ್ನು ಸಂಸ್ಥೆ ಹಿಂಪಡೆದಿದೆ. ಹಿಂಪಡೆಯುವ ಪ್ರಕ್ರಿಯೆಯನ್ನು ಮಾರ್ಚ್ 9 ರಂದು ಪ್ರಾರಂಭಿಸಲಾಯಿತು ಎಂದು ಎಬಿಸಿ ವರದಿ ಮಾಡಿದೆ.ಪೆಪ್ಸಿಕೋದ ಆಂತರಿಕ ತನಿಖೆಯ ನಂತರ, ಕಂಪನಿ "ಶೂನ್ಯ ಸಕ್ಕರೆ" ಎಂದು ಲೇಬಲ್ ಮಾಡಲಾದ ಉತ್ಪನ್ನಗಳನ್ನು ಬಹಿರಂಗಪಡಿಸುವುದರ ಮೇಲೆ ಕ್ರಮ ತೆಗೆದುಕೊಳ್ಳಲು ನಿರ್ಧರಿಸಿತು ಎಂದು ಹೇಳಿದೆ. ಉತ್ಪನ್ನಗಳಿಂದಾಗಿ ಸದ್ಯಕ್ಕೆ, ಯಾವುದೇ ಸಾವುನೋವುಗಳು ವರದಿಯಾಗಿಲ್ಲ ಮತ್ತು ಮರುಪಡೆಯುವಿಕೆ ಪ್ರಕ್ರಿಯೆಯು ನಡೆಯುತ್ತಿದೆ.ತನ್ನ ವೆಬ್‌ಸೈಟ್‌ನಲ್ಲಿ, ಕಂಪನಿಯು ಹಿಂಪಡೆಯಲಾದ ಉತ್ಪನ್ನಗಳನ್ನು ಪಟ್ಟಿ ಮಾಡಿದೆ ಎಂದು ನ್ಯೂಯಾರ್ಕ್ ಟೈಮ್ಸ್ ವರದಿ ಮಾಡಿದೆ.